**NACRT**

Na temelju članka 53. stavka 3. Zakona o zaštiti osoba sa duševnim smetnjama (Narodne novine, broj 76/14), ministar nadležan za zdravstvo donosi

**PRAVILNIK**

**O DOPUNI PRAVILNIKA O LISTI PSIHIJATRIJSKIH USTANOVA ZA PRISILNI SMJEŠTAJ NEUBROJIVIH OSOBA I PSIHIJATRIJSKIH USTANOVA U KOJIMA SE NEUBROJIVE OSOBE LIJEČE NA SLOBODI**

**Članak 1.**

U Pravilniku o listi psihijatrijskih ustanova za prisilni smještaj neubrojivih osoba i psihijatrijskih ustanova u kojima se neubrojive osobe liječe na slobodi (Narodne novine, br. 13/15 i 55/15) u članku 2. iza točke 4. briše se točka i dodaje se točka-zarez te se dodaje točka 5. koja glasi:

„Psihijatrijska bolnica za djecu i mladež, (2 postelje), Ulica Ivana Kukuljevića 11, Zagreb – za liječenje maloljetnih neubrojivih osoba.“.

**Članak 2.**

Ovaj Pravilnik stupa na snagu osmoga dana od dana objave u „Narodnim novinama“.

KLASA:

URBROJ:

Zagreb,

MINISTAR

izv. prof. dr. sc. Vili Beroš, dr. med